CELEX: 31971R1634
Language: ro
Date: 1971-07-27 00:00:00
Title: Regulamentul (CEE) nr. 1634/71 al Comisiei din 27 iulie 1971 de modificare a Regulamentului (CEE) nr. 821/68 al Comisiei din 28 iunie 1968 privind definirea semințelor de cereale decorticate și lustruite aplicabilă regimului restituirii la export

03/Volumul 01
            
            
               RO
            
            
               Jurnalul Ofícial al Uniunii Europene
            
            
               202
            
         31971R1634
   
               L 170/13
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1634/71 AL COMISIEI
   
   din 27 iulie 1971
   de modificare a Regulamentului (CEE) nr. 821/68 al Comisiei din 28 iunie 1968 privind definirea semințelor de cereale decorticate și lustruite aplicabilă regimului restituirii la export
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul nr. 120/67/CEE al Consiliului din 13 iunie 1967 privind organizarea comună a piețelor în sectorul cerealelor (1), modificat ultima dată de Regulamentul (CEE) nr. 1528/71 (2), în special articolul 16 alineatul (6),
   întrucât Regulamentul (CEE) nr. 821/68 al Comisiei din 28 iunie 1968 (3) adoptă o definire a semințelor de cereale decorticate și lustruite aplicabilă regimului de restituiri la export;
   întrucât se comercializează semințe lustruite de bună calitate care, totuși, nu îndeplinesc cerințele privind uniformitatea semințelor, prevăzute în Regulamentul (CEE) nr. 821/68 și care, nefiind incluse în definiția prevăzută în acest sens, nu pot beneficia de restituirea la export care se acordă acestor produse; întrucât, pentru a nu priva această categorie de produse de avantajul restituirii la export, dispozițiile Regulamentului (CEE) nr. 821/68 ar trebui adaptate în consecință;
   întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
   ADOPTĂ PREZENTUL REGULAMENT:
   Articolul 1
   Partea B din definiția termenilor „semințe decorticate” (decorticate sau decojite) și „semințe lustruite” din anexa la Regulamentul (CEE) nr. 821/68 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la 1 august 1971.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iulie 1971.
      
         
            Pentru Comisie
         
         
            Președintele
         
         Franco M. MALFATTI
         
      
   
   
      (1)  JO 117, 19.6.1967, p. 2269/67.
   
      (2)  JO L 162, 20.7.1971, p. 1.
   
      (3)  JO L 149, 29.6.1968, p. 46.
   ANEXĂ
   Se includ în categoria „semințe lustruite”:
   I.   Semințele de categoria I:
   1.   semințele care corespund definiției următoare:
   semințe lustruite de cereale, în special de orz, de la care s-a înlăturat complet coaja, pericarpul, germenii și cea mai mare parte a învelișului exterior și a stratului de aleurone, care au dimensiuni uniforme și forme rotunjite;
   2.   și, de asemenea, îndeplinesc cerințele următoare:
   uniformitatea semințelor:
   
               (a)
            
            
               75 % din semințe nu trebuie să depășească 20 % din dm;
            
         
               (b)
            
            
               94 % din semințele adunate progresiv între 3 și 97 % nu trebuie să depășească 30 % din dm;
            
         
               (c)
            
            
               100 % din semințe nu trebuie să depășească 50 % din dm maximă;
            
         Stabilirea uniformității prin metoda analizei granulometrice cu sită cu găuri rotunde.
   dm: valoarea mediană determinată de curba sumelor obținute după analiza granulometrică în cazul trecerii a 50 % din produs.
   2.   Semințe de categoria II:
   semințele care corespund definiției reluate în partea B I (1).